CELEX: 32015D1027(02)
Language: ro
Date: 2015-10-26 00:00:00
Title: Decizia Comisiei din 26 octombrie 2015 de recunoaștere a Departamentului pentru pescuit, vânătoare și agricultură din Groenlanda (APNN) în conformitate cu articolul 3 din Regulamentul de punere în aplicare (UE) 2015/1850 al Comisiei de stabilire a normelor de aplicare a Regulamentului (CE) nr. 1007/2009 al Parlamentului European și al Consiliului privind comerțul cu produse derivate din focă

27.10.2015   
            
            
               RO
            
            
               Jurnalul Oficial al Uniunii Europene
            
            
               C 355/6
            
         DECIZIA COMISIEI
   din 26 octombrie 2015
   de recunoaștere a Departamentului pentru pescuit, vânătoare și agricultură din Groenlanda (APNN) în conformitate cu articolul 3 din Regulamentul de punere în aplicare (UE) 2015/1850 al Comisiei de stabilire a normelor de aplicare a Regulamentului (CE) nr. 1007/2009 al Parlamentului European și al Consiliului privind comerțul cu produse derivate din focă
   (2015/C 355/05)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul de punere în aplicare (UE) 2015/1850 al Comisiei din 13 octombrie 2015 de stabilire a normelor de aplicare a Regulamentului (CE) nr. 1007/2009 al Parlamentului European și al Consiliului privind comerțul cu produse derivate din focă (1), în special articolul 3 alineatul (1),
   întrucât:
   
               (1)
            
            
               Regulamentul (UE) nr. 737/2010 al Comisiei (2) prevede condițiile în care produsele derivate din focă obținute în urma activității de vânătoare practicate de comunitățile inuite sau de alte comunități indigene sau produsele derivate din focă rezultate în cadrul unui sistem de gestionare a resurselor marine pot fi introduse pe piața Uniunii.
            
         
               (2)
            
            
               Introducerea pe piață a acestor produse trebuie însoțită de un document emis de un organism recunoscut, care atestă că au fost îndeplinite condițiile stabilite în Regulamentul (UE) nr. 737/2010.
            
         
               (3)
            
            
               La 25 aprilie 2013, Comisia a adoptat o decizie (3) de recunoaștere a Departamentului pentru pescuit, vânătoare și agricultură (APNN) din Groenlanda, în conformitate cu articolul 6 din Regulamentul (UE) nr. 737/2010.
            
         
               (4)
            
            
               Regulamentul (UE) 2015/1775 al Parlamentului European și al Consiliului (4) a modificat articolul 3 din Regulamentul (CE) nr. 1007/2009 al Parlamentului European și al Consiliului (5), care prevede condițiile în care produsele derivate din focă obținute în urma activității de vânătoare practicate de comunitățile inuite sau de alte comunități indigene pot fi introduse pe piața Uniunii.
            
         
               (5)
            
            
               Regulamentul (UE) 2015/1775 a abrogat Regulamentul (UE) nr. 737/2010 începând cu data aplicării Regulamentului de punere în aplicare (UE) 2015/1850.
            
         
               (6)
            
            
               La 28 septembrie 2015, Comisia a primit o cerere, însoțită de documente justificative, din partea Departamentului pentru pescuit, vânătoare și agricultură din Groenlanda, datată 24 septembrie, pentru a fi reautorizat ca organism recunoscut, având în vedere modificările aduse articolului 3 din Regulamentul (CE) nr. 1007/2009.
            
         
               (7)
            
            
               Comisia, după ce a efectuat o evaluare a documentelor justificative de însoțire care i-au fost prezentate în scopul de a stabili dacă au fost îndeplinite cerințele pentru recunoașterea organismelor în temeiul Regulamentului de punere în aplicare (UE) 2015/1850, în lumina modificărilor aduse articolului 3 din Regulamentul (CE) nr. 1007/2009, își exprimă satisfacția privind îndeplinirea de către Departamentul pentru pescuit, vânătoare și agricultură a cerințelor prevăzute la articolul 3 alineatul (1) litera (b) și litera (e) din Regulamentul de punere în aplicare (UE) 2015/1850.
            
         
               (8)
            
            
               Prin urmare, Departamentului pentru pescuit, vânătoare și agricultură din Groenlanda ar trebui să i se acorde recunoașterea solicitată,
            
         DECIDE:
   Articolul 1
   Departamentul pentru pescuit, vânătoare și agricultură din Groenlanda (APNN) este recunoscut în conformitate cu articolul 3 din Regulamentul de punere în aplicare (UE) 2015/1850.
   Articolul 2
   Directorului general al Direcției Generale Mediu îi revine sarcina de a se asigura că solicitantul este informat cu privire la prezenta decizie și că textul prezentei decizii se publică fără întârziere pe site-ul web al Comisiei.
   
      Adoptată la Bruxelles, 26 octombrie 2015.
      
         
            Pentru Comisie
         
         Karmenu VELLA
         
            Membru al Comisiei
         
      
   
   
      (1)  JO L 271, 16.10.2015, p. 1.
   
      (2)  Regulamentul (UE) nr. 737/2010 al Comisiei din 10 august 2010 de stabilire a normelor de aplicare a Regulamentului (CE) nr. 1007/2009 al Parlamentului European și al Consiliului privind comerțul cu produse derivate din focă (JO L 216, 17.8.2010, p. 1).
   
      (3)  http://ec.europa.eu/environment/biodiversity/animal_welfare/seals/pdf/2013_2277_en.pdf
   
      (4)  Regulamentul (UE) 2015/1775 al Parlamentului European și al Consiliului din 6 octombrie 2015 de modificare a Regulamentului (CE) nr. 1007/2009 privind comerțul cu produse derivate din focă și de abrogare a Regulamentului (UE) nr. 737/2010 al Comisiei (JO L 262, 7.10.2015, p. 1).
   
      (5)  Regulamentul (CE) nr. 1007/2009 al Parlamentului European și al Consiliului din 16 septembrie 2009 privind comerțul cu produse derivate din focă (JO L 286, 31.10.2009, p. 36).